ПРОТОКОЛ № 5
от заседание на Комисия по правни въпроси 
на Висшия съдебен съвет,
проведено на 4 февруари 2013 г.

Днес, 4 февруари 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав: 
     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	ЮЛИЯ КОВАЧЕВА
							КАРОЛИНА НЕДЕЛЧЕВА
							СВЕТЛА ПЕТКОВА
							НЕЗАБРАВКА СТОЕВА
ОТСЪСТВАЛИ: Няма

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция  “Правна”. 

1.ОТНОСНО: Проект на Правила за избор на административни ръководители. 
КОМИСИЯТА ПО ПРАВНИ ВЪПРОСИ
Р Е Ш И:
	
1.1. Възлага на експертните сътрудници да обобщят направените предложения по Правилата.
1.2. Обсъждането на проекта на Правилата ще продължи в заседание на комисията, което ще се проведе на 7.02.2013 г. 

2.ОТНОСНО: Писмо от Министерство на правосъдието, относно предложение от Българската народна банка за законодателни промени във връзка със съхранявани предмети от благородни метали, валута и други ценности.
Приложение: Писмо № 04-00-016/25.01.2013 г.

КОМИСИЯТА ПО ПРАВНИ ВЪПРОСИ
Р Е Ш И:
	
Предлага на Висшия съдебен съвет да изрази положително становище по предложения от Българската народна банка текст на разпоредба в НПК, във връзка със съхранявани предмети от благородни метали, валута и други ценности.

3.ОТНОСНО:  Писмо от Министерство на правосъдието във връзка с искане от Държавна агенция „Архиви” за тълкуване на разпоредби от Закона за държавните такси.   
Приложение: Писмо № 96-00-173/12/28.01.2013 г., преписка, извлечения от протокол № 5/30.01.2013 г. на комисия „Бюджет и финанси” и № 29/9.07.2012 на КПВ.

Комисията след като обсъди изложеното в писмото от Министерство на правосъдието, запозна се с решението на комисия „Бюджет и финанси” към ВСС по протокол № 5/30.01.2013 г., установи, че на отправеното от Министерството запитване  е отговорено,

КОМИСИЯТА ПО ПРАВНИ ВЪПРОСИ
Р Е Ш И:

Приема за сведение писмото от Министерство на правосъдието. 

4.ОТНОСНО: Изпълнителен лист, издаден по НОХД № 12/2013 г. на Военен съд – София, изпратен за упражняване на правата на взискател по реда на ГПК.
Приложение: Писмо № 11-05-005/28.01.2013 г., изп. лист № 12/2013 г.

КОМИСИЯТА ПО ПРАВНИ ВЪПРОСИ
Р Е Ш И:

Отлага разглеждането до вземане на принципно решение.

5.ОТНОСНО: Изпълнителен лист, издаден по НОХД № 11/2013 г. на Военен съд – София, изпратен за упражняване на правата на взискател по реда на ГПК.
Приложение: Писмо № 11-05-004/25.01.2013 г., изп. лист № 11/2013 г. 

КОМИСИЯТА ПО ПРАВНИ ВЪПРОСИ
Р Е Ш И:

Отлага разглеждането до вземане на принципно решение.

6.ОТНОСНО: Писмо от председателя на Окръжен съд – Пазарджик, относно изплащане на субсидираните такси по Тарифата за таксите и разноските към Закона за частните съдебни изпълнители, препратено от комисия „Бюджет и финанси” към ВСС.
Приложение: Писмо № 11-06-061/29.01.2013 г., извлечение от протокол № 5/30.01.2013 г. на комисия „Бюджет и финанси”.

КОМИСИЯТА ПО ПРАВНИ ВЪПРОСИ
Р Е Ш И:

6.1. Възлага на експертните сътрудници на комисията да проучат каква част от субсидираните такси по Тарифата за таксите и разноските към Закона за частните съдебни изпълнители се възстановяват от бюджета на съда, какъв е механизмът за отчитането им, какъв е общият им размер и отделно по съдилища. 
6.2. Преписката да се докладва на заседанието на комисията на 11.02.2013 г.

7.ОТНОСНО: Писмо от Министерство на правосъдието относно командироване на Искър Искъров – съдия в Районен съд – Бургас, като национален експерт в Регистратурата на ЕСПЧ, ведно с молба от Искър Искъров, препратени от  комисия „Бюджет и финанси” към ВСС.
Приложение: Писмо № 04-00-012/1/24.01.2013 г., преписка, молба № 04-00-012/2/24.01.2013 г., извлечения от протокол № 5/30.01.2013 г. на комисия „Бюджет и финанси”.

КОМИСИЯТА ПО ПРАВНИ ВЪПРОСИ
Р Е Ш И:

Отлага разглеждането за допълнително проучване.
	
Предложение за включване на проект на решение от днешното заседание на комисията в Дневния ред за следващо заседание на ВСС.

КОМИСИЯТА ПО ПРАВНИ ВЪПРОСИ
Р Е Ш И:

В Дневния ред за заседанието на ВСС, на 14.02.2013 г. да се включи:
- Писмо от Министерство на правосъдието, относно предложение от Българската народна банка за законодателни промени във връзка със съхранявани предмети от благородни метали, валута и други ценности.

4.02.2013 г. 		                                 ПРЕДСЕДАТЕЛ:/п/
		     
                  ЮЛИАНА КОЛЕВА